open-index/open-wikipedia-markdown huggingface dataset:
Λευτέρης Μίλος

Ο **Λευτέρης Μίλος** (αλβανικά: **Lefter Milo**, Δερβιτσάνη, 2 Απριλίου 1966 – Γιάννουλη Λάρισας, 8 Μαρτίου 1997) ήταν Αλβανός διεθνής ποδοσφαιριστής ελληνικής καταγωγής που αγωνιζόταν στο χώρο της μεσαίας γραμμής.

## Βιογραφία
Γεννήθηκε στις 2 Απριλίου του 1966 στο ελληνικό μειονοτικό χωριό της Δερβιτσάνης και ξεκίνησε την καριέρα του το 1984 από την Λουφτετάρι. Από το 1986 έως το 1990 αγωνίστηκε με την Παρτιζάνι Τιράνων, πραγματοποιώντας 147 συμμετοχές. Το 1991 ήρθε στην Ελλάδα όπου έκανε σημαντική καριέρα με την ομάδα της Λάρισας στην οποία αγωνίστηκε μέχρι το 1996 όταν και η ομάδα υποβιβάστηκε. Έπειτα αγωνίστηκε στον Ηρακλή. Σκοτώθηκε σε τροχαίο δυστύχημα στις 8 Μαρτίου του 1997.

Ο Μίλος ήταν διεθνής με την Εθνική Αλβανίας έχοντας 20 συμμετοχές από το 1988 έως το 1996, χωρίς να πετύχει κάποιο τέρμα.

## Τίτλοι
* **Πρωτάθλημα Αλβανίας**:1987
* **Κύπελλο Αλβανίας**:1991

## Παραπομπές


## Πηγές

* Εφημερίδα Ριζοσπάστης:Μεταγραφές σεζόν 1996/97
* Διεθνείς με την Εθνική Αλβανίας
* 9 χρόνια συμπληρώθηκαν από τον θάνατο του Λευτέρη Μίλου

Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Ηρακλή Θεσσαλονίκης
Κατηγορία:Ποδοσφαιριστές Εθνικής Αλβανίας
Κατηγορία:Μέσοι ποδοσφαιριστές
Κατηγορία:Αλβανοί ποδοσφαιριστές
Κατηγορία:Ποδοσφαιριστές Παρτιζάνι Τιράνων
Κατηγορία:Βορειοηπειρώτες
Κατηγορία:Έλληνες ομογενείς ποδοσφαιριστές
Δυαλισμός

**Δυαλισμός** ή **Δυϊσμός**  ή και **Διαρχία** είναι η φιλοσοφική θεωρία η οποία δέχεται ότι ο κόσμος ή η πραγματικότητα βασίζεται στην ύπαρξη δύο αρχών με ριζική διάκριση και ανομοιότητα (π.χ. αισθητό-νοητό ή πνευματικό-υλικό). Πρόκειται γενικά για κάθε θεωρία που χωρίζει τον κόσμο σε δύο σφαίρες και αρνείται την ενότητά του. Οι σφαίρες στις οποίες χωρίζεται η πραγματικότητα είναι ουσιαστικά διαφορετικές ή αντίθετες μεταξύ τους και δεν υπάρχει κανένα συνδετικό σημείο που να τις ενώνει και να διευκολύνει τη μετάβαση από τη μια στην άλλη.

Έτσι, η ανθρωπολογική διαρχία διχάζει τον άνθρωπο σε δύο στοιχεία, σε σώμα και σε ψυχή. Οι Ορφικοί, οι πυθαγόρειοι, ο Πλάτωνας και ο Πλωτίνος ήταν οπαδοί μιας τέτοιας θεωρίας. Η ηθική διαρχία κινείται στην αντίθεση του αγαθού και του κακού. Η αισθητική διαρχία ανάμεσα στην αντίθεση ωραίου και άσχημου και η λογική διαρχία στις αντίθετες έννοιες, χωρίς να αναγνωρίζει ενδιάμεσες καταστάσεις.Στον θρησκευτικό τομέα, η θεωρία αυτή χαρακτηρίζει διδασκαλίες που ερμηνεύουν τον κόσμο με βάση δύο ανταγωνιστικές αρχές ή δυνάμεις, από τις οποίες η μία είναι αγαθή και η άλλη κακή.

Ως θεωρία, συγγενεύει με τον πλουραλισμό, ενώ αντιτίθεται στο μονισμό.

## Παραπομπές


Κατηγορία:Φιλοσοφικές θεωρίες
Κατηγορία:Φιλοσοφία της θρησκείας
Κατηγορία:Μεταφυσικές θεωρίες
Kylähullut

Οι **Kylähullut** είναι ένα πανκ ροκ Φινλανδικό μουσικό συγκρότημα το οποίο δημιουργήθηκε το 2004. 

## Δισκογραφία
### Άλμπουμς
*Keisarinleikkaus (2004)
*Turpa Täynnä (2005)
### Βίντεο
* *Kääpiöt - Turpa Täynnä*

## Εξωτερικοί σύνδεσμοι
*Επίσημη ιστοσελίδα

Κατηγορία:Φινλανδικά μουσικά συγκροτήματα
Σερτάμπ Ερενέρ

Η **Σερτάμπ Ερενέρ** (*Sertab Erener*, Κωνσταντινούπολη, 4 Δεκεμβρίου 1964) είναι Τούρκισσα τραγουδίστρια και συνθέτρια. Κέρδισε τον διαγωνισμό τραγουδιού της Eurovision το 2003 με το τραγούδι Every Way That I Can συγκεντρώνοντας συνολικά 167 βαθμούς. Η Σερτάμπ κυκλοφόρησε το άλμπουμ της Every Way That I Can σε όλη την Ευρώπη και είχε μεγάλη επιτυχία. Συνεχίζει να ηχογραφεί τραγούδια στα Αγγλικά και στα Τουρκικά και το επόμενο της σινγκλ Here I Am  έγινε επιτυχία και έξω από τα σύνορα της Τουρκίας.

Στο διαγωνισμό *Congratulations* για τα 50 έτη της Eurovision, η Σερτάμπ με το Every Way That I Can κατέλαβε την 9η από τις 15 θέσεις. Έκτοτε έχει κυκλοφορήσει αρκετά άλμπουμ και έχει κάνει αρκετά ντουέτα με πολλούς καλλιτέχνες όπως τον Ρίκι Μάρτιν, την Ρουσλάνα και την Έλληνιδα τραγουδίστρια Μαντώ.

## Δισκογραφία
*Sakin Ol! (Ηρέμησε!) (1992)
*Lâ'l (Ρουμπινένιο Κρασί) (1994)
*Sertab Gibi (Σαν τη Σερτάμπ) (1996)
*Sertab Erener (1999)
*Sertab (2000)
*Turuncu (Πορτοκαλί)(2001)
*Sertab (Επανέκδοση με επιπλέον κομμάτια και διαφορετικά έργα - 2003)
*No Boundaries (Χωρίς Όρια) (2004)
*Aşk Ölmez (Ο έρωτας δεν πεθαίνει) (2005)
*The best of Sertab Erener (2007)
*Sertab goes to the club (2007)
*"Rengarenk" (Πολύχρωμοι) (2010)
*"Ey Şûh-i Sertab" (2012)
*"Sade" (Απλά) (2013)

## Παραπομπές


Κατηγορία:Τούρκοι τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Τουρκία
Κατηγορία:Διαγωνισμός Τραγουδιού Eurovision 2003
Κατηγορία:Συμμετέχοντες στη Eurovision
Κατηγορία:Νικητές Διαγωνισμού Τραγουδιού Eurovision
Γιάννης Γκαϊτατζής

Ο **Γιάννης Γκαϊτατζής** (Ξάνθη, 20 Απριλίου 1944) είναι Έλληνας πρώην διεθνής ποδοσφαιριστής, ο οποίος αγωνιζόταν ως αμυντικός.

## Καριέρα
### Σε συλλογικό επίπεδο
Ξεκίνησε το ποδόσφαιρο από τον Ορφέα Ξάνθης και το 1963 μετεγγράφηκε στον Ολυμπιακό Πειραιώς, με τη φανέλα του οποίου αγωνίστηκε έως το 1977, κατακτώντας 5 πρωταθλήματα (1966, 1967, 1973, 1974 και 1975) και 5 κύπελλα (1965, 1968, 1971, 1973 και 1975) Ελλάδας. Το καλοκαίρι του 1977 πήρε μεταγραφή στον Ολυμπιακό Νέων Λιοσίων, με τη φανέλα του οποίου έκλεισε την καριέρα του αγωνιζόμενος στο πρωτάθλημα της Β΄ Εθνικής κατηγορίας. 

### Στην εθνική Ελλάδας
Έχει φορέσει τη φανέλα της εθνικής Ελλάδας 15 φορές, το διάστημα μεταξύ 1967-1971. Το ντεμπούτο του πραγματοποιήθηκε στις 4 Οκτωβρίου 1967, στον εντός έδρας αγώνα εναντίον της Αυστρίας (4-1), για τα προκριματικά του Κυπέλλου Εθνών 1968.

### Μετά το ποδόσφαιρο
Έπειτα από την ενεργό δράση ως ποδοσφαιριστής ασχολήθηκε με την προπονητική και διετέλεσε προπονητής σε πλήθος συλλόγων μικρότερων εθνικών κατηγοριών. Ξεκίνησε την προπονητική του σταδιοδρομία με τον Α.Ο. Θήβα το 1980 και ακολούθως εργάστηκε στην Α.Ε. Ορχομενού τη σεζόν 1981-82 και στον Πανναυπλιακό τη σεζόν 1982-83 και 1983-84 με τον οποίο κατέκτησε το πρωτάθλημα του ομίλου του στο Εθνικό ερασιτεχνικό πρωτάθλημα το 1983 και την άνοδο στην Γ΄ Εθνική. Στο δεύτερο μισό της περιόδου 1983-84 ανέλαβε τον Α.Σ. Λαμία, στον οποίο παρέμεινε και την επόμενη χρονιά. Το καλοκαίρι του 1985 ανέλαβε την τεχνική ηγεσία του Παναργειακού. Στη συνέχεια εργάστηκε στον Α.Ο. Σπάρτης τον οποίο οδήγησε στην Β΄ Εθνική, αλλά και στους Ολυμπιακό Βόλου, Α.Σ. Λαμία, Α.Ο. Αιγάλεω, Παναρκαδικό και Ατρόμητο Αθηνών. Από τον Δεκέμβριο του 1996 μέχρι και τον Νοέμβριο του 1998 εργάστηκε στον Ιάλυσο Ρόδου, για να εργαστεί ακολούθως στους Α.Π.Ο. Κερατσίνι, Πανελευσινιακό, Αχαρναϊκό και Εθνικό.

## Τίτλοι
* Πρωταθλήματα Ελλάδας: **5** (1966, 1967, 1973, 1974 και 1975)
* Κύπελλα Ελλάδας: **5** (1965, 1968, 1971, 1973 και 1975)

## Παραπομπές


## Πηγές
* *Η Ιστορία του Ολυμπιακού*, Έκδοση *Γ.Χ. Αλεξανδρής*, Αθήνα 1996
* *Θρύλος πορεία μέσα στο χρόνο*, Έκδοση *Ηλιότριπο*, Αθήνα 1997 ISBN 569-584-365-2
* *Χρυσός Θρύλος* Έκδοση *Art Press,Εκδοτική Α.Ε.*, Αθήνα 1997
* Β. Καρδάσης, *Ολυμπιακός ένα αρχείο μια ιστορία*, Μίλητος, Αθήνα 1997
* Β. Καρδάσης, *80 χρόνια 80 μορφες*, Ελληνικά γράμματα, ISBN 960-442-021-6

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Έλληνες προπονητές ποδοσφαίρου
Κατηγορία:Προπονητές ποδοσφαίρου Α.Ο. Θήβας
Κατηγορία:Προπονητές ποδοσφαίρου Α.Ε. Ορχομενού
Κατηγορία:Προπονητές ποδοσφαίρου Α.Σ. Λαμίας
Κατηγορία:Προπονητές ποδοσφαίρου Ολυμπιακού Βόλου
Κατηγορία:Προπονητές ποδοσφαίρου Αιγάλεω Α.Ο.
Κατηγορία:Προπονητές ποδοσφαίρου Πανελευσινιακού
Άγιος Φανούριος

thumb|240px|Ο άγιος Φανούριος στην κάμινο. Εικόνα δια χειρός (Αντωνίου) Φίκου.
Ο **Άγιος Φανούριος** είναι Άγιος της Ορθόδοξης Εκκλησίας. Η ιστορική ύπαρξή του δεν ήταν γνωστή στους Συναξαριστές μέχρι τον 14ο αιώνα, ή κατ' άλλους μέχρι τον 15ο αιώνα, οπότε και ενευρέθη εικόνισμά του, στο νησί της Ρόδου. Σύμφωνα με αυτή τη ζωγραφισμένη παράσταση, ο Άγιος φορούσε στρατιωτικά ρούχα και υπέστη 12 μαρτύρια. Ωστόσο, υπάρχει επίσης η υπόθεση από ερευνητές ότι η απεικόνισή του ομοιάζει με αυτή του Αγίου Γεωργίου, με την οποία φαίνεται να έχει αρκετές ομοιότητες.
[μικρογραφία|Ναός Αγίου Φανουρίου, κοντά στο μικρό δάσος της πόλης της [Πάτρας.]]
Από την εύρεση της εικόνας θεωρείται προστάτης του νησιού της Ρόδου. Γρήγορα μάλιστα η φήμη του ως αγίου απλώθηκε στα Δωδεκάνησα, την Κύπρο, την Κρήτη, τη Χίο, τη Λέσβο, την Πάτρα και τον υπόλοιπο ελληνικό χώρο. Σήμερα, υπάρχουν πολλές εκκλησίες κτισμένες στο όνομά του.

Η μνήμη του τιμάται και πανηγυρίζεται κάθε χρόνο στις 27 Αυγούστου. Την παραμονή της εορτής του συνηθίζεται η ετοιμασία ενός νηστίσιμου γλυκίσματος, της φανουρόπιτας.

## Λαογραφία
Η παρετυμολογική παρήχηση του ονόματός του με το *φαίνω*, δηλαδή *φανερώνω*, τον έκανε γνωστό στη λαϊκή παράδοση ως τη μορφή που πάντοτε θα βοηθούσε να βρεθούν τα χαμένα ή θα έφερνε κάτι που επιθυμούν. Γι’ αυτό στις εικόνες παριστάνεται να κρατά στο χέρι αναμμένο κερί.

Οι ορθόδοξοι χριστιανοί φτιάχνουν μια νηστίσιμη πίτα την εορταστική του ημέρα, τη φανουρόπιτα, για να τους φανερώσει ο άγιος απολεσθέντα αντικείμενα, την τύχη των ανύπανδρων κοριτσιών ακόμα και εργασία στους ανέργους, και διάφορα άλλα. Η πίτα είναι μικρή και στρογγυλή και όσο τη φτιάχνουν συνηθίζεται να έχουν μια λαμπάδα αναμμένη. Γίνεται με συγκεκριμένο αριθμό νηστίσιμων υλικών, και αφού διαβαστεί και κοπεί σε σαράντα κομμάτια μοιράζεται στους πιστούς.

Μολονότι ο βίος του αγίου Φανουρίου δεν έχει καμία σχέση με τη θεατρική τέχνη, είναι προστάτης άγιος των καραγκιοζοπαιχτών, ακριβώς επειδή τους *φανερώνει* δουλειές. Υπήρχε και λάβαρο του Πανελλήνιου Σωματείου Θεάτρου Σκιών με την απεικόνιση του αγίου Φανουρίου, το οποίο δυστυχώς δεν διασώζεται σήμερα παρά μόνο σε μεταπολεμικό ασπρόμαυρο φωτογραφικό υλικό, με τους παλιούς καραγκιοζοπαίχτες Νίκο Ζαβραδινό, Κώστα Μάνο, Τάκη Μελλίδη, Μήτσο Μώρο, Ανδρέα Νικητόπουλο και Σωτήρη Σπαθάρη. Ο τελευταίος εικονίζεται καθιστός κάτω από το λάβαρο.

## Δείτε επίσης
* Άγγελος Ακοτάντος, αγιογράφος του 15ου αιώνα
* Φανουρόπιτα

## Παραπομπές


## Βιβλιογραφία
* 

## Εξωτερικοί σύνδεσμοι
* Ο Άγιος Φανούριος
* Ιερός Ναός Αγίου Φανουρίου | Γαβαλοχώρι Κρήτης

Φανουριος
Δημήτρης Βάβουλας

Ο **Δημήτρης Βάβουλας** (1925-2010) ήταν Έλληνας διεθνής ποδοσφαιριστής.

## Καριέρα
Ξεκίνησε το ποδόσφαιρο συμμετέχοντας στην ομάδα του ΟΦΗ. Το 1947 πήρε μεταγραφή στον Εθνικό, όπου παρέμεινε 8 χρόνια.

Ήταν ο πρώτος ποδοσφαιριστής στην ιστορία του ΟΦΗ που χρίστηκε διεθνής φορώντας τη φανέλα της Εθνικής Ελλάδας, στις 14 Οκτωβρίου 1951 στην εκτός έδρας φιλική αναμέτρηση στη Μασσαλία εναντίον της Γαλλίας Β', όταν υπό τις οδηγίες του Γιάννη Χέλμη ξεκίνησε βασικός και τον αντικατέστησε στο ημίχρονο ο Κώστας Νεστορίδης.

Το 1955 επέστρεψε στον ΟΦΗ για να κλείσει την καριέρα του εκεί.
Σύμφωνα με τοπικό θρύλο, ο Δημήτρης Βάβουλας, ενώ αγωνιζόταν σε ένα παιχνίδι με τον ΟΦΗ έκανε ένα σουτ που κατέληξε στο δοκάρι της αντίπαλης εστίας διαλύοντας το στην κυριολεξία, δείγμα του πόσο δυνατό σουτ διέθετε. Υπήρξε παιδικός φίλος του μουσικοσυνθέτη Μανώλη Ρασούλη ο οποίος είχε αναφερθεί στην προσωπικότητα του ποδοσφαιριστή ως πηγή έμπνευσής του κατά τη σύνθεση του ύμνου του ΟΦΗ.

## Παραπομπές


## Πηγές

**Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Ανδρέας Αντωνάτος

Ο **Ανδρέας Αντωνάτος** (Πάτρα, 30 Νοεμβρίου 1938 – Πειραιάς, 25 Αυγούστου 2023) ήταν Έλληνας διεθνής ποδοσφαιριστής. Αγωνιζόταν ως επιθετικός μέσος και συγκαταλέγεται στους καλύτερους Έλληνες ποδοσφαιριστές της θέσης του στην εποχή του.

## Βιογραφικό
Γεννημένος και μεγαλωμένος στην Πάτρα, ξεκίνησε το ποδόσφαιρο από τον Ηρακλή Πατρών. Το 1956 μεταπήδησε στην Παναχαϊκή, με τη φανέλα της οποίας αγωνίστηκε για 5 χρόνια. Το καλοκαίρι του 1961 μεταγράφηκε στον Εθνικό, με τον οποίο αγωνίστηκε για 8 χρόνια, ενώ χρίστηκε και διεθνής φορώντας τη φανέλα της Εθνικής Ελλάδας μία φορά στον φιλικό αγώνα κατά της Αιθιοπίας (3-1) το 1964. Το καλοκαίρι του 1969 μεταγράφηκε στον Αίαντα Σαλαμίνας, με τη φανέλα του οποίου αγωνίστηκε για μια διετία, ενώ τα μετέπειτα χρόνια εργάστηκε ως προπονητής σε αρκετά αθηναϊκά σωματεία. 

Ποδοσφαιριστής υπήρξε και ο αδερφός του Αλέξανδρος (1941-2023), τερματοφύλακας με θητεία στον Ηρακλή Πατρών, στη Θύελλα Πατρών και στον Α.Π.Σ. Πάτραι.

## Παραπομπές


## Πηγές

**Εθνική Ελλάδος πορεία μέσα στο χρόνο*, Παπαζήσης, Αθήνα 2001
*Αχαιοί 3 Σύνδεσμος Φιλάθλων Παναχαικής
*Τάσου Σταθόπουλου - Β. Νικητόπουλου *ΕΘΝΙΚΗ ΟΜΑΔΑ*
*Ανδρέα Μπόμπη *ΓΚΟΛ84*

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Αίαντα Σαλαμίνας
Κατηγορία:Μέσοι ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Άγγελος Κρεμμύδας

Ο **Άγγελος Κρεμμύδας** (1943 – 16 Αυγούστου 2023) ήταν Έλληνας διεθνής ποδοσφαιριστής.

## Ποδοσφαιρική καριέρα

### Σε συλλογικό επίπεδο

Ξεκίνησε από τη Νεάπολη Πειραιά και το 1964 πήγε στον Εθνικό, όπου έκανε μια μεγάλη καριέρα. Είναι ο πρώτος σε συμμετοχές ποδοσφαιριστής του Εθνικού Πειραιώς στην Α' Εθνική με 384 συμμετοχές. Το 1977 πήγε στην Παναχαϊκή όπου και έκλεισε την καριέρα του το 1979. Όταν σταμάτησε το ποδόσφαιρο εγκαταστάθηκε στις Σπέτσες και έγινε προπονητής σε ομάδες του νησιού.

### Με την Εθνική Ομάδα

Το 1963 μετείχε με την εθνική Νέων στο ευρωπαϊκό πρωτάθλημα, στο οποίο ήταν βασικός στους τρεις αγώνες και στον προκριματικό με την Τουρκία, ενώ αγωνίστηκε και σε έναν φιλικό αγώνα με τη Γαλλία. Επίσης συμμετείχε σε δύο αγώνες στο Ευρωπαϊκό πρωτάθλημα Νέων το 1965. Με την Ανδρών αγωνίστηκε μία φορά το 1969.

## Θάνατος
Απεβίωσε στις 16 Αυγούστου 2023, σε ηλικία 80 ετών.

## Παραπομπές


## Πηγές

**Εθνική Ελλάδος πορεία μέσα στο χρόνο*, Παπαζήσης, Αθήνα 2001
*Ανδρέα Μπόμη *ΓΚΟΛ84*
*Χρυσή εντεκάδα του ελληνικού ποδοσφαίρου (Δεκαετία 60-70)
*Football PLAYER: Aggelos Kremidas

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Παναχαϊκής
Δημήτρης Χατζηιωάννογλου

Ο **Δημήτρης (Τάκης) Χατζηιωάννογλου** είναι Έλληνας παλαίμαχος διεθνής ποδοσφαιριστής, γεννημένος στις 31 Μαρτίου 1945.

Ξεκίνησε το ποδόσφαιρο από την Πρόοδο Πατησίων, την ομάδα της γειτονιάς του, στην οποία πήγε τον Ιανουάριο του 1960 και αγωνίστηκε αμέσως στην ηλικία των 15 ετών, με προπονητή τον Λάκη Πετρόπουλο. Το καλοκαίρι του 1960 αποκτήθηκε από τον Εθνικό Πειραιώς, με τη φανέλα του οποίου αγωνίστηκε για 16 χρόνια σημειώνοντας περισσότερες από 300 συμμετοχές και 102 τέρματα με τη φανέλα του, αποτελώντας τον πρώτο σκόρερ στην ιστορία του συλλόγου.

Το 1976 στο τέλος πλέον της καριέρας του πήρε μεταγραφή στην ομάδα του Ολυμπιακού, με τη φανέλα του οποίου αγωνίστηκε μόλις σε έναν αγώνα.

Κατά τη διάρκεια της παρουσίας του στην Α΄ Εθνική σημείωσε 102 γκολ (όλα με τον Εθνικό), επίδοση που τον κατατάσσει ανάμεσα στους κορυφαίους σκόρερ της πρώτης κατηγορίας, διαχρονικά.

Αγωνίστηκε πέντε φορές με την εθνική ομάδα ποδοσφαίρου και έξι με την Εθνική Νέων.

## Παραπομπές


## Πηγές

* *Η Ιστορία του Ολυμπιακού* , Γ.Χ. Αλεξανδρής, Αθήνα 1996
* *Θρύλος πορεία μέσα στο χρόνο*, Ηλιότροπο, Αθήνα 1997 ISBN 569-584-365-2
* *Χρυσός Θρύλος* 'Art Press, Εκδοτική Α.Ε.*, Αθήνα 1997
* *Εθνική Ελλάδος πορεία μέσα στο χρόνο*, Παπαζήσης, Αθήνα 2001
* *Ολυμπιακός ένα αρχείο μια ιστορία* Β. Καρδάσης ,Μίλητος 1997
* *Εθνική Ελλάδος πορεία μέσα στο χρόνο'', Παπαζήσης, Αθήνα 2001

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές αδιευκρίνιστης θέσης
Δημήτρης Γράφας

Ο **Δημήτρης Γράφας** (Αθήνα, 22 Μαρτίου 1937 - 13 Δεκεμβρίου 2024) ήταν Έλληνας διεθνής ποδοσφαιριστής.

## Βιογραφία
Γεννήθηκε το 1937. Ξεκίνησε την ποδοσφαιρική του καριέρα από την ομάδα του Αιγάλεω και το 1955 πήρε μεταγραφή στον Εθνικό με τον οποίο τερμάτισε το 1956 στη δεύτερη θέση του πρωταθλήματος ενώ το 1957 ήταν πολύ κοντά στην κατάκτηση του πρωταθλήματος. Το 1963, ύστερα από πέντε χρόνια παρουσίας στην ομάδα του Πειραιά πήγε στον Φωστήρα όπου και έκλεισε την καριέρα του. Μέτρησε 75 συμμετοχές στο πλαίσιο της Α' Εθνικής και σημείωσε 14 τέρματα.

Αγωνίστηκε μία φορά με τα χρώματα της Ελλάδας στις 16 Ιουνίου 1957 στην εντός έδρας ήττα με 1-2 από τη Ρουμανία, στο πλαίσιο της προκριματικής φάσης για το Μουντιάλ του 1958. Γιος του είναι ο πρώην ποδοσφαιριστής, πλέον προπονητής ποδοσφαίρου, Θωμάς Γράφας.

## Παραπομπές


## Πηγές

*Συμμετοχές στην Εθνική Ελλάδος
**Εθνική Ελλάδος πορεία μέσα στο χρόνο*, Παπαζήσης, Αθήνα 2001
*"50 χρόνια Αιγάλεω"-Νίκος Δημ. Νικολαΐδης (1998)

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Φωστήρα
Μανώλης Παπάζογλου

Ο **Μανώλης Παπάζογλου** (γεννήθηκε στην Αθήνα, 1937 ή 1941) είναι παλαίμαχος Έλληνας διεθνής ποδοσφαιριστής. 

## Βιογραφικά στοιχεία
Έκανε μεγάλη καριέρα παίζοντας με τα χρώματα του Εθνικού Πειραιώς. Με τον Εθνικό αγωνίστηκε από το 1960 έως το 1968 και συνολικά έπαιξε σε 133 αγώνες για την Α' Εθνική Κατηγορία του ελληνικού πρωταθλήματος. Επίσης, αγωνίστηκε μια φορά με τη φανέλα της Εθνικής Ελλάδος. Στη συνέχεια μεταγράφηκε στον Αργοναύτη, αγωνιζόμενος με την Πειραϊκή ομάδα στην Β΄ Εθνική κατηγορία.

Έπειτα από την αποχώρησή του από την ενεργό δράση ως ποδοσφαιριστής εργάστηκε ως προπονητής σε αρκετές Πειραϊκές ομάδες, όπως ο Ηρακλής Νίκαιας μεταξύ άλλων.

## Παραπομπές


## Πηγές

**Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Εθνικού Πειραιώς
Κατηγορία:Αμυντικοί ποδοσφαιριστές
Χρήστος Πέππας

Ο **Χρήστος Πέππας** ήταν Έλληνας ποδοσφαιριστής.

Γεννήθηκε στον Πειραιά. Έπαιξε ποδόσφαιρο στον Α.Π.Σ. Πειραιά στον Πειραϊκό Όμιλο και στον Εθνικό όπου ήταν και από τα ιδρυτικά του μέλη. Όταν σταμάτησε το ποδόσφαιρο το 1920 ασχολήθηκε με τα διοικητικά του Εθνικού και της ΕΠΟ. Ήταν μέλος της εθνικής ομάδας που εκπροσώπησε την Ελλάδα στους Ολυμπιακούς Αγώνες της Αμβέρσας.

## Πηγές

* *Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδόσφαιρο-επέκταση
Κατηγορία:Χρήση προτύπου Πληροφορίες ποδοσφαιριστή χωρίς ημερομηνία γέννησης
Κατηγορία:Χρήση προτύπου Πληροφορίες ποδοσφαιριστή χωρίς ύψος
Νίκος Λεκατσάς

Ο **Νίκος Λεκατσάς** ήταν Έλληνας διεθνής ποδοσφαιριστής, γεννημένος στον Πειραιά το 1926.

## Βιογραφικό
Γεννήθηκε και μεγάλωσε στον Πειραιά και συγκεκριμένα στη Νίκαια. Ξεκίνησε το ποδόσφαιρο παίζοντας στις αλάνες της γειτονιάς του και αργότερα εγγράφηκε στα τμήματα υποδομών του Κεραμεικού Καμινίων. Το 1944 μεταπήδησε στην ομάδα της γενέτειρας του, Άρη Πειραιώς, έπειτα από εισήγηση του προέδρου του τελευταίου και προωθήθηκε απευθείας στην βασική ομάδα, ξεκινώντας την επίσημη ποδοσφαιρική του σταδιοδρομία.

Το 1949 και στην ηλικία των 23 ετών μεταγράφηκε στον Εθνικό Πειραιώς. Με τη φανέλα του Εθνικού έκανε μεγάλη καριέρα και φόρεσε και τρεις φορές τη φανέλα της Εθνικής Ελλάδας σημειώνοντας 4 γκολ.

## Παραπομπές


## Πηγές

* *Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Άρη Πειραιώς
Κατηγορία:Ποδοσφαιριστές Εθνικού Πειραιώς
Κατηγορία:Επιθετικοί ποδοσφαιριστές
Κατηγορία:Ποδοσφαιριστές στους Μεσογειακούς Αγώνες 1951
Στάθης Μανταλόζης

Ο **Στάθης Μανταλόζης** (Καλαμάτα, 1 Ιανουαρίου 1928 - Αθήνα, 2 Νοεμβρίου 1993) ήταν Έλληνας διεθνής ποδοσφαιριστής, ο οποίος αγωνιζόταν στη θέση του τερματοφύλακα. Έγινε γνωστός με το προσωνύμιο *αγριόγατος* λόγω των εντυπωσιακών του εκτινάξεων ενώ θεωρούνταν ο μεγαλύτερος τερματοφύλακας των ελληνικών γηπέδων εκείνη την εποχή και ο σπουδαιότερος στην ιστορία του Εθνικού Πειραιά.

## Βιογραφία
Γεννήθηκε στην Καλαμάτα. Σε μικρή ηλικία εντάχθηκε το 1942 στον Ολυμπιακό. Συνέχισε το ποδόσφαιρο σε ανεξάρτητα σωματεία του Πειραιά και πιο συγκεκριμένα στην Ένωση Ευαγγελιστρίας και το 1944 μεταπήδησε στους Φιλάθλους, από τους οποίους δύο χρόνια μετά (1946) τον πήρε ο Εθνικός Πειραιώς με πρώτη του εμφάνιση στο Κύπελλο Παρηγοριάς που οργάνωσε ο Λουκάς Πανουργιάς, όπου και πραγματοποίησε σημαντική σταδιοδρομία. Αυτήν ολοκλήρωσε το 1960 αγωνιζόμενος για ένα έτος στον Παναθηναϊκό, χωρίς να μετάσχει σε κάποια συνάντηση για το πρωτάθλημα της νεοσύστατης τότε Α΄ Εθνικής κατηγορίας.

Υπερασπίστηκε 10 φορές την εστία της Ανδρών Ελλάδας, αποτελώντας μέλος της ομάδας που διεκδίκησε με αξιώσεις την πρόκριση για την τελική φάση του Παγκοσμίου κυπέλλου 1954 στην Ελβετία.

Υπήρξε ένας από τους πρωταγωνιστές της ταινίας του 1956 "Οι άσσοι του γηπέδου" σε σενάριο Ιάκωβου Καμπανέλλη και σκηνοθεσία Βασίλη Γεωργιάδη, μαζί με τους ενεργούς συναθλητές του, Κώστα Λινοξυλάκη, Ανδρέα Μουράτη, Λάκη Πετρόπουλο, Κώστα Πούλη και τον παλαίμαχο Αντώνη Μηγιάκη. 

Τη δεκαετία του 1970 και 1980 ακολούθησε την προπονητική αναλαμβάνοντας δύο φορές τον Ιωνικό Αστέρα Θήβας. Απεβίωσε το 1993 σε ηλικία 65 ετών.

## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικού Πειραιώς
Κατηγορία:Τερματοφύλακες ποδοσφαιριστές
Μανώλης Καστρινός

Ο **Μανώλης Καστρινός** (πραγματικό όνομα: Μανώλης Παπάζογλου, Ηράκλειο, Σεπτέμβριος 1917 - 2 Νοεμβρίου 1979) ήταν σπουδαίος Έλληνας χορευτής και χορογράφος.

## Βιογραφικά στοιχεία
### Σταδιοδρομία ως χορευτής
Γεννήθηκε στο Ηράκλειο της Κρήτης το Σεπτέμβριο του 1917 και ήταν γιος του Σοφοκλή Παπάζογλου. Σπούδασε δραματική τέχνη στη Σχολή του Εθνικού Θεάτρου (1935), χορό στις Σχολές Γριμάνη-Ζουρούδη, Μοριάνωφ (1936-194]) και στη συνέχεια μετεκπαιδεύτηκε στο Παρίσι στις σχολές μπαλέτου "Olga Preobrajenska", "Antonio Alcaraz" (φλαμένκο), "Bergère" (μοντέρνο χορό) και στην Σχολή "Myrio et Decha" (αισθητικό χορό).

Πρωτοεμφανίστηκε στο Εθνικό Θέατρο σε κωμωδίες του Μολιέρου το 1935 και από το 1937 άρχισε τις εμφανίσεις του στο ελεύθερο μουσικό θέατρο. Το 1943] ο Μανώλης Καστρινός ήταν εκείνος που πρώτος δημιούργησε και λανσάρισε το πρώτο χορευτικό ζευγάρι "Πα ντε Ντε" ("Pas de deux") σε βάση ελληνικών λαϊκών χορών και ελληνικών κουστουμιών όπως στα έργα "Το ειδύλλιο στη βρύση", "Βουκολικό", "Ελληνική ραψωδία" και "Κρητικά πατήματα".
  
Το 1945, ερμήνευσε στην Εθνική Λυρική Σκηνή τον επώνυμο ρόλο, στο χορόδραμα του Πετρίδη, "Πραματευτής". Το 1946, εμφανίστηκε στο Παρίσι, ως αρχιχορευτής στα μπαλέτα Φολί-Μπερζέρ και  Kirsta. Από το 1949, άρχισε να χορεύει, με μόνιμη πλέον παρτενέρ, τη Χρυσούλα Ζώκα.

### Σταδιοδρομία ως χορογράφος
Μεγάλες χορογραφικές συνθέσεις του υπήρξαν: "Θησεύς και Αριάδνη", "Απολλώνιος Μελωδία", "Εύθυμη Χήρα", "Μπατερφλάυ", και άλλες εκτελέσεις. Επίσης υπήρξε χορογράφος πολλών έργων πρόζας μεταξύ των οποίων ο *[[Ο Πύργος|Ο πύργος]]* του Φραντς Κάφκα, *Όμηρος* του Μπρένταν Μπίαν, *[[Οδός ονείρων]]* του Μάνου Χατζιδάκι, *[[Η όπερα της πεντάρας]]* του Μπέρτολτ Μπρεχτ, *Λευκές νύχτες* του Φιόντορ Ντοστογιέφσκι κ.ά. Επίσης συνεργάσθηκε με το Ελληνικό Χορόδραμα σε έργα Σεργκέι Προκόφιεφ και Μπέλα Μπάρτοκ, χορογράφησε τον *Κρητικό χορό* του Μίκη Θεοδωράκη για τα σοβιετικά μπαλέτα του Ναυτικού στο Βεάκειο πρώην Σκυλίτσειο στον Πειραιά κ.ά.

Ο Μανώλης Καστρινός είχε επίσης αναλάβει την καλλιτεχνική οργάνωση της έναρξης και λήξης των Πανευρωπαϊκών Αγώνων και της υποδοχής της ολυμπιακής φλόγας για τους Ολυμπιακούς Αγώνες του Μονάχου και για τους Ολυμπιακούς Αγώνες του Μόντρεαλ. Ίδρυσε τον "Πειραματικό Όμιλο Χορού Μ. Καστρινός" καθώς και το πολιτιστικό σωματείο "Φίλοι Πειραματικού Ομίλου Χορού" (1966). Μιλούσε επίσης γαλλικά και ήταν μόνιμος κάτοικος Χολαργού. Πέθανε το 1979.

### Διακρίσεις
Δίδαξε χορό και κινησιολογία σε θεατρικές σχολές (1959-1973). Το 1970, τιμήθηκε με αργυρό μετάλλιο και δίπλωμα για την "Απολλώνια Μελωδία", το 1972 του προσφέρθηκε το κλειδί της πόλης του Μέικον. Επίσης έλαβε δίπλωμα "τιμής ένεκεν" από τον Σύλλογο Ελλήνων Λογοτεχνών (1976) καθώς και τιμητικά διπλώματα  από την Ελληνική Επιτροπή Ολυμπιακών Αγώνων και την Επιτροπή Μόντρεαλ, το ίδιο έτος (1976).

## Παραπομπές


## Πηγές
*Who's Who 1979 σελ. 275.

Κατηγορία:Έλληνες χορευτές
Κατηγορία:Έλληνες χορογράφοι
Κατηγορία:Έλληνες ηθοποιοί μουσικού θεάτρου
Κατηγορία:Απόφοιτοι της Δραματικής Σχολής του Εθνικού Θεάτρου
Δελφίν ΙΙ (υποβρύχιο)

Το υποβρύχιο **Δελφίν ΙΙ Υ-9** ήταν τύπου "V". Παραγγέλθηκε από την Βρετανία στις 23 Απριλίου 1945 μαζί με τα υπόλοιπα τρία του ίδιου τύπου Αργοναύτης, Πιπίνος και Τρίαινα Ι που αποτελούσαν τον πυρήνα του στολίσκου των υποβρύχιων κατά την μεταπολεμική περίοδο. Ναυπηγήθηκε στα ναυπηγεία Vickers–Armstrongs Ltd. naval construction works, Barrow in Furness, UK με το όνομα *HMS Vengeful*. Καθελκύστηκε στις 20 Ιουλίου 1944. Επεστράφηκε στην Βρετανία το 1957, όπου και παραδόθηκε στο λιμάνι της Μάλτας.

Κατηγορία:Ελληνικά υποβρύχια
Κώστας Χούμης

Ο **Κώστας Χούμης** (20 Νοεμβρίου 1913 - 20 Ιουλίου 1981) ήταν Έλληνας διεθνής επιθετικός ποδοσφαιριστής, ο οποίος χαρακτηρίστηκε ως ο μεγαλύτερος Έλληνας ποδοσφαιριστής της προπολεμικής περιόδου. Ήταν ευκίνητος και επινοητικός, είχε δυνατά ευθύβολα σουτ και εκπληκτική κεφαλιά, ήταν ταχύς και καλός ντριμπλέρ. Ποδοσφαιριστής υπήρξε και ο αδερφός του Μίμης, που έκανε καριέρα στον Πανιώνιο την περίοδο 1945–1947 και ο γιος του Νίκος ποδοσφαιριστής και διεθνής αθλητής στίβου με τη Ρουμανία.

Ήταν παντρεμένος με την Νίκη, γιος τους ήταν ο *Νικόλαος Ορφέας*, Νικόλαος από το όνομα του πατέρα του, είχε έναν ακόμη αδελφό ποδοσφαιριστή τον Δημήτρη.

## Καριέρα
### Σε συλλογικό επίπεδο
Γεννήθηκε στον Πειραιά. Ξεκίνησε την καριέρα του από την Α.Ε.Φ. Νεάπολη Πειραιά και στη συνέχεια πήγε στον Εθνικό Πειραιά στον οποίο αγωνίστηκε από το 1933 ως το 1936. Τον Αύγουστο του 1936 έφυγε από την Ελλάδα για τη Ρουμανία, όντας η πρώτη διεθνής μετεγγραφή Έλληνα ποδοσφαιριστή. Αγωνίστηκε στη Βένους Βουκουρεστίου, η οποία διέθεσε 1.500.000 δρχ, ποσό τεράστιο για τα τότε δεδομένα και με τη φανέλα της έκανε σπουδαία καριέρα κατακτώντας τρία πρωταθλήματα Ρουμανίας κατά την περίοδο του Μεσοπολέμου. Έπαιξε ποδόσφαιρο ως το 1950 σε διάφορες ρουμανικές ομάδες.

### Στις εθνικές ομάδες
Αγωνίστηκε 9 φορές με την Εθνική Ελλάδας σημειώνοντας 7 γκολ, όντας ο πρώτος σκόρερ της ελληνικής ομάδας κατά την προπολεμική περίοδο.
Μεταγενέστερα όταν πήρε τη ρουμανική υπηκοότητα αγωνίστηκε δύο φορές και με τη Ρουμανία από το 1941 ως το 1943.
Πρόκειται για έναν από τους τέσσερις μόλις παίκτες που χρίστηκε διεθνής και με άλλη εθνική πλην της ελληνικής (Βασιλείου, Σημαντάρης και Γιάννου οι υπόλοιποι).

### Προπονητική
Την περίοδο 1965–66 διετέλεσε προπονητής του Α.Ο. Αιγάλεω και του Εθνικού Πειραιά, ενώ την περίοδο 1966–67 διατέλεσε για κάποιο διάστημα προπονητής στον ΠΑΣ Γιάννινα, αποτελώντας τον πρώτο προπονητή στην ιστορία του συλλόγου.

## Τίτλοι
* Πρωταθλήματα Ρουμανίας (3): 1937, 1939, 1940.
* Πρώτος σκόρερ Νοτίου Ομίλου Πανελληνίου Πρωταθλήματος 1934–35: 15 γκολ.
* Πρώτος σκόρερ Πρωταθλήματος Ελλάδος 1935–36: 12 γκολ.

## Παραπομπές


## Πηγές

* *Εθνική Ελλάδος πορεία μέσα στο χρόνο*, Παπαζήσης, Αθήνα 2001.
* «Έπαιξε και στις δύο εθνικές ομάδες», άρθρο στον ιστότοπο της εφημερίδας SportDay, 15 Νοεμβρίου 2013.

Κατηγορία:Έλληνες ποδοσφαιριστές
Κατηγορία:Ρουμάνοι ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Βένους Βουκουρεστίου
Κατηγορία:Ποδοσφαιριστές Γκαζ Μετάν Μεντιάς
Κατηγορία:Ποδοσφαιριστές ΦΚ ΟΤΑ Αράντ
Κατηγορία:Επιθετικοί ποδοσφαιριστές
Κατηγορία:Προπονητές ποδοσφαίρου Π.Α.Σ. Γιάννινα
Κατηγορία:Ποδοσφαιριστές που έχουν αγωνιστεί σε δύο εθνικές ομάδες ανδρών ή περισσότερες
Γιώργος Χατζηανδρέου

Ο **Γιώργος Χατζηανδρέου** ήταν ποδοσφαιριστής και από τους ιδρυτές του Εθνικού. Αγωνίστηκε στην εθνική Ελλάδας στην ομάδα που είχε σταλεί στην Ολυμπιάδα της Αμβέρσας.

## Πηγές

* *Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές ολυμπιακής ομάδας Ελλάδας
Κατηγορία:Ποδοσφαιριστές αδιευκρίνιστης θέσης
Τρίαινα Ι (υποβρύχιο)

Το **Τρίαινα Ι Υ-14** ήταν υποβρύχιο τύπου "V" του Βρετανικού βασιλικού ναυτικού με το όνομα *HMS Volatile* και του Ελληνικού βασιλικού ναυτικού. Κατασκευάστηκε στα ναυπηγεία Vickers–Armstrongs Ltd. naval construction works, Barrow in Furness, UK. Καθελκύστηκε στις 20 Ιουνίου 1944. Εισήλθε σε υπηρεσία από τις 4 Νοεμβρίου 1944. Παραχωρήθηκε επί δανεισμώ από το Βρετανικό ναυτικό στις 29 Μαΐου 1946 στο Ελληνικό ναυτικό στη Σαλαμίνα και επεστράφη στις 2 Οκτωβρίου 1958 στη Μάλτα. Του ιδίου τύπου είναι τα υποβρύχια: Αργοναύτης, Δελφίν ΙΙ και Πιπίνος.

Κατηγορία:Ελληνικά υποβρύχια
Επεξεργαστής

Η λέξη **επεξεργαστής** δηλώνει ένα από τα παρακάτω:
* Κεντρική Μονάδα Επεξεργασίας, το υλικό τμήμα ενός υπολογιστή το οποίο εκτελεί εντολές.
* Μικροεπεξεργαστής, ΚΜΕ που υλοποιείται από ένα μόνο ολοκληρωμένο κύκλωμα. 
* Προεπεξεργαστής, ένα πρόγραμμα το οποίο εκτελείται πριν από κάποιο άλλο, π.χ. πριν από έναν μεταγλωττιστή..

## Δείτε επίσης
* Επεξεργαστής εγγράφου, λογισμικό για επεξεργασία εγγράφων.
* Υπερβαθμωτός επεξεργαστής, είδος ΚΜΕ στην πληροφορική.
Νίκος Τσιριτάκης

Ο **Νίκος Τσιριτάκης** (1907 – 2002) ήταν προπολεμικός Έλληνας διεθνής ποδοσφαιριστής.

## Ποδοσφαιρική σταδιοδρομία
### Σε συλλογικό επίπεδο
Γεννήθηκε στον Πειραιά. Αγωνιζόταν ως μεσοεπιθετικός (ντεμί κυνηγός) και κεντρώος, διατελώντας επί σειρά ετών στέλεχος του Εθνικού Πειραιώς. Υπήρξε συμπαίκτης με τον αδελφό του Γιώργο, κεντρικό επιθετικό.

### Εθνική Ελλάδας
Χρίστηκε μία φορά διεθνής για την ομάδα Ανδρών, όταν στο φιλικό Ελλάδα-Βουλγαρία 1-2 της 27ης Μαρτίου 1932 μετείχε κατά τα πρώτα 15' της επανάληψης στη θέση του μέσου Στέφανου Κωνσταντινίδη, ο οποίος και τον αντικατέστησε εκ νέου. 

## Τίτλοι
Κατέκτησε το κύπελλο Ελλάδας την περίοδο 1932-33, δεύτερο στην ιστορία του θεσμού και μοναδικός τίτλος της αντίστοιχης του Εθνικού, αγωνιζόμενος κατά το 2-1 επί του Άρη Θεσσαλονίκης στον τελικό του γήπεδο Παναθηναϊκού. Είχε λάβει ακόμα μέρος στον ισόπαλο 2-2 αρχικό αγώνα της Θεσσαλονίκης, όπου σημείωσε το πρώτο τέρμα ισοφαρίζοντας.

Πέθανε στο Χαϊδάρι το 2002.

## Σημειώσεις


## Παραπομπές


Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Κατηγορία:Μέσοι ποδοσφαιριστές
Στέλιος Τουρκομένης

Ο **Στέλιος Τουρκομένης** (1946-2010) ήταν Έλληνας διεθνής ποδοσφαιριστής. 

Έκανε μεγάλη καριέρα στον Εθνικό Πειραιώς. Αγωνίστηκε 1 φορά με την εθνική Ελλάδας. Επίσης, κατέκτησε δύο φορές το Παγκόσμιο Κύπελλο Ποδοσφαίρου Ενόπλων, το 1968 και το 1969 με την εθνική ενόπλων.

Απεβίωσε στις 22 Μαρτίου 2010 σε ηλικία 64 ετών έπειτα από βαρύ εγκεφαλικό επεισόδιο.

## Τίτλοι
*Παγκόσμιο Κύπελλο Ποδοσφαίρου Ενόπλων (2): 1968, 1969.

## Παραπομπές


## Πηγές

**Εθνική Ελλάδος πορεία μέσα στο χρόνο*, Παπαζήσης, Αθήνα 2001

Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικής Ελλάδος Ενόπλων
Κατηγορία:Ποδοσφαιριστές Εθνικού Πειραιώς
Κατηγορία:Τερματοφύλακες ποδοσφαιριστές
Δημήτρης Ζουρντός

Ο **Δημήτρης Ζουρντός** (1908 - 1944) ήταν Έλληνας διεθνής ποδοσφαιριστής.

Γεννήθηκε το 1908 και διετέλεσε αμυντικός του Εθνικού Πειραιώς. Αγωνίστηκε σε τρεις συναντήσεις της εθνικής ομάδας Ανδρών κατά το διάστημα 1931 με 1933. Απεβίωσε σε ηλικία 36 ετών το 1944, τελευταίο χρόνο της Κατοχής.

## Τίτλοι
1 κύπελλο Ελλάδας:
* 1933
2 πρωταθλήματα ΕΠΣ Πειραιώς:
* 1928, 1929
μία θέση δευτεραθλητή στο Πανελλήνιο πρωτάθλημα:
* 1928 (πρώτη διοργάνωση υπό την Ελληνική Ποδοσφαιρική Ομοσπονδία ΕΠΟ).

## Παραπομπές


## Πηγές
* *"Εθνική Ελλάδος • Πορεία μέσα στο χρόνο"*, Βαγγέλης Μελέκογλου-Άγγελος Μενδρινός-Θοδωρής Νταβέλος, *Εκδόσεις Παπαζήση*, Αθήνα 2001 (β' έκδοση), ISBN 960-0210-82-9

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Εθνικής Ελλάδος
Κατηγορία:Ποδοσφαιριστές Εθνικού Πειραιώς
Δημήτρης Καλογερόπουλος

Ο **Δημήτρης Καλογερόπουλος** (Αθήνα, 23 Σεπτεμβρίου 1952) είναι Έλληνας αρχιτέκτονας και πολιτικός.

## Βιογραφικά στοιχεία
### Πρώτα χρόνια
Γεννήθηκε στην Αθήνα, στις 23 Σεπτεμβρίου 1952. Σπούδασε στην Αρχιτεκτονική Σχολή της Ρώμης και της Φλωρεντίας απ' όπου και αποφοίτησε. Διατηρούσε τεχνικό γραφείο ασχολούμενος με τη μελέτη και κατασκευή ιδιωτικών έργων. Ήταν ιδρυτικό μέλος του Συλλόγου Μηχανικών Δυτικής Αθήνας. Διετέλεσε αντιπρόεδρος του νοσοκομείου Αγία Βαρβάρα και καθηγητής του ΤΕΙ Πειραιά.

Από το 1999 έως το 2002, διετέλεσε πρόεδρος της τοπικής ομάδας της Α.Ο. Αιγάλεω. Έπειτα διετέλεσε σύμβουλος στο Υφυπουργείο Αθλητισμού, αντιπρόεδρος της Ένωσης Ποδοσφαιρικών Σωματείων Αθήνας (ΕΠΣΑ) και αντιπρόεδρος της Σκοπευτικής Ομοσπονδίας Ελλάδος (ΣΚΟΕ). Υπήρξε μέλος Επιτροπής Λαμπαδηδρομίας της Ελληνικής Ολυμπιακής Επιτροπής (ΕΟΕ).Είναι μέλος της Ευρωπαϊκής Επιτροπής Περιφερειών.

### Πολιτική σταδιοδρομία
Ασχολήθηκε πρώτη φορά με την τοπική αυτοδιοίκηση το 1992, όταν διορίστηκε νομάρχης Πρέβεζας, θέση που διατήρησε μέχρι την ανάληψη της εξουσίας από την Κυβέρνηση Παπανδρέου. Έπειτα υπήρξε υποψήφιος δήμαρχος στις αυτοδιοικητικές εκλογές του 1994 και του 1998. Στις αυτοδιοικητικές του 2002, εκλέχθηκε στον δεύτερο γύρο με αντίπαλο τον υποψήφιο δήμαρχο Παναγιώτη Μπιτούνη που υποστηρίχθηκε από το κόμμα του ΠΑΣΟΚ, ενώ ο ίδιος υποστηρίχθηκε από το κόμμα της Νέας Δημοκρατίας. Το 2006, επανεκλέχθηκε από τον πρώτο γύρο δήμαρχος Αιγάλεω, ως ανεξάρτητος. Στις αυτοδιοικητικές εκλογές του 2010, έθεσε και πάλι υποψηφιότητα ως επικεφαλής του συνδυασμού "*Σύγχρονο Ανθρώπινο Αιγάλεω*" που έλαβε την στήριξη της ΝΔ, αλλά ηττήθηκε από το μετέπειτα δήμαρχο Χρήστο Καρδαρά. 

Κατά την διάρκεια της δημαρχείας του, είχε διατελέσει αντιπρόεδρος του Ινστιτούτου Τοπικής Αυτοδιοίκησης, μέλος του διοικητικού συμβουλίου του Αναπτυξιακού Συνδέσμου Δυτικής Αθήνας  και πρόεδρος της Τοπικής Ένωσης Δήμων και Κοινοτήτων Νομού Αττικής (ΤΕΔΚΝΑ). Το 2012, τοποθετήθηκε ως γενικός γραμματέας της Αποκεντρωμένης Διοίκησης Αττικής αντικαθιστώντας τον Ηλία Λιακόπουλο.Το 2014, διετέλεσε Γενικός Γραμματέας (Συντονιστής) του Υπουργείου Εσωτερικών για την διαχείριση των αποβλήτων. Από το 2016, είναι Πρόεδρος της ΕΕΤΑΑ (Ελληνική Εταιρεία Τοπικής Ανάπτυξης και Αυτοδιοίκησης).

## Παραπομπές


Κατηγορία:Έλληνες αρχιτέκτονες
Κατηγορία:Έλληνες πρόεδροι αθλητικών συλλόγων
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β2΄ Δυτικού Τομέα Αθηνών
Κατηγορία:Δήμαρχοι Αιγάλεω
Κατηγορία:Νομάρχες Πρέβεζας
Αλκάνταρα

Η **Αλκάνταρα** (Alcántara) είναι μια μικρή παραποτάμια πόλη της Ισπανίας. Βρίσκεται μόλις 7 χλμ. από τα σύνορα της Πορτογαλίας επί του ποταμού Τάγου στο βορειοδυτικό τμήμα της αυτόνομης περιοχής της Εχτρεμαδούρας με πληθυσμό 1.693 κατοίκους (2011). Περίφημη είναι η μεγαλοπρεπής εξάτοξη ρωμαϊκή γέφυρά της επί του ποταμού Τάγου από την οποία και έλαβε η πόλη το όνομά της, που κτίσθηκε το 105 μ.Χ. προς τιμή του Αυτοκράτορα Τραϊανού. Επίσης περίφημες για την ιστορική τους αξία, την μεγαλοπρέπεια, τον  πλούτο και την καλλιτεχνική τους αξία θεωρούνται σχεδόν όλες οι εκκλησίες της πόλης.

## Ιστορία
Το 1214 η Αλκάνταρα καταλήφθηκε από τον Βασιλέα Αλφόνσο Θ΄ οπότε και κατέστη περίφημο προπύργιο - έδρα του θρυλικού ισπανικού τάγματος της Αλκαντάρα. Για την εξομάλυνση των σχέσεων της Καστίλης με την Πορτογαλία, στη πόλη αυτή έγινε η ιστορική συνάντηση των Βασιλισσών Καστίλης και Πορτογαλίας.

## Παραπομπές


Κατηγορία:Εξτρεμαδούρα
*
Κατηγορία:Πόλεις της Ισπανίας
Σφαίρα Στρέμγκρεν

thumb|250px|Το νεφέλωμα της Ροζέτας
Στην αστροφυσική, μία **Σφαίρα Στρέμγκρεν** (*Strömgren sphere*) είναι η σφαίρα ιονισμένου υδρογόνου (Η II) γύρω από ένα νεαρό αστέρα φασματικού τύπου Ο ή B. Το πιο ευδιάκριτο παράδειγμα τέτοιας σφαίρας στον ουρανό είναι το «Νεφέλωμα της Ροζέτας». Η Σφαίρα Στρέμγκρεν πήρε το όνομά της από τον Μπενγκτ Στρέμγκρεν.

Δεχόμενου ότι το σχήμα της ιονισμένης περιοχής είναι ακριβώς σφαιρικό και αποτελείται μόνο από πλήρως ιονισμένο υδρογόνο, ώστε η αριθμητική πυκνότητα των πρωτονίων να ισούται με εκείνη των ηλεκτρονίων (n_e = n_p), ορίζουμε την αντίστοιχη **ακτίνα Στρέμγκρεν** ως το όριο όπου ο ρυθμός επανασυνδέσεως των ηλεκτρονίων με τα πρωτόνια ισούται με τον ρυθμό ιονισμού. Ο ρυθμός επανασυνδυασμού σε όλες τις ενεργειακές στάθμες N_R είναι

N_R = \sum_{n=2}^{\infty}N_n 

όπου N_n είναι ο ρυθμός επανασυνδέσεως της νιοστής ενεργειακής στάθμης. Το n=1 εξαιρείται γιατί, αν ένα φωτόνιο με αρκετή ενέργεια επανασυνδέεται στη θεμελιώδη στάθμη, τότε το άτομο του υδρογόνου θα απελευθερώσει ένα άλλο φωτόνιο ικανό να ιονίσει ως τη θεμελιώδη ενεργειακή στάθμη.

Κατηγορία:Αστροφυσική
Κατηγορία:Νεφελώματα
Αλμπουέρα

Η **Αλμπουέρα**, είναι ιστορική περιοχή και οχυρό της ΝΔ. Ισπανίας παρά τα σύνορα με την Πορτογαλία.

Βρίσκεται κοντά στο σημερινό ομώνυμο χωριό στην επαρχία Μπαδαχόθ της αυτόνομης περιοχής Εξτρεμαδούρα.

Στις 16 Μαΐου του 1811 στην Αλμπουέρα συνάφθηκε η περίφημη ομώνυμη ιστορική "μάχη της Αλμπουέρας", μεταξύ των γαλλικών στρατευμάτων υπό τον στρατηγό Σουλτ και των  Αγγλοϊσπανικών στρατευμάτων που είχαν συμμαχήσει κατά της Γαλλίας.

## Εξωτερικοί σύνδεσμοι
* 

Κατηγορία:Κτίρια και κατασκευές στην Ισπανία
Κατηγορία:Εξτρεμαδούρα
Κατηγορία:Οχυρώσεις στην Ισπανία
Θέλτα Βίγο

Η **Θέλτα Βίγο** (ισπανικά: *Real Club Celta de Vigo*, γαλικιανή προφορά: reˈal ˈkluβ ˈθelta ðe ˈβiɣo, μεταφράζεται ως *Βασιλικός Κελτικός Σύλλογος του Βίγο*) είναι ποδοσφαιρικός σύλλογος στην πόλη Βίγο της Ισπανίας.

Ιδρύθηκε στις 28 Μαρτίου 1923, μετά από συγχώνευση της Ρεάλ Βίγο Σπόρτιγκ και της Ρεάλ Φορτούνα Βίγο. Τα χρώματα της είναι το κόκκινο, το άσπρο και το μπλε. Αγωνίζεται στο γήπεδο Μπαλαΐδος, χωρητικότητας 29.000 θεατών.

Έχει παίξει πολλές χρονιές στην Πριμέρα Ντιβισιόν και η καλύτερη πορεία της ήταν τη σεζόν 2003-04, οπότε τερμάτισε 4η και συμμετείχε στο Τσάμπιονς Λίγκ της επόμενης σεζόν. Έχει συμμετάσχει 6 φορές στο κύπελλο ΟΥΕΦΑ και 44 σεζόν στην Πριμέρα Ντιβισιόν.

Την αγωνιστική περίοδο 2016-2017 έφτασε στα ημιτελικά του Γιουρόπα Λιγκ αλλά αποκλείστηκε από την μετέπειτα νικήτρια του τροπαίου , Μάντσεστερ Γιουνάιτεντ. 

Ηγετική μορφή αποτελεί ο Iάγο Άσπας που με την φανέλα της ομάδας έχει σκοράρει 218 τέρματα σε 553 εμφανίσεις.

## Διακρίσεις
### Εγχώριες
* **[[Σεγούντα Ντιβιζιόν]]**
** Πρωταθλήτρια (3): 1935–36, 1981–82, 1991–92
** Δεύτερη θέση (4): 1968–69, 1975–76, 2004–05, 2011–12
* **[[Κύπελλο Ισπανίας (ποδόσφαιρο ανδρών)|Κύπελλο Ισπανίας]]**
** Φιναλίστ (3): 1947–48, 1993–94, 2000–01

### Διεθνείς
* **[[Κύπελλο Ιντερτότο ΟΥΕΦΑ|Κύπελλο Ιντερτότο]]**
** Νικήτρια (1): 2000

## Παραπομπές


## Εξωτερικοί σύνδεσμοι

* 

Κατηγορία:Ιδρύσεις αθλητικών συλλόγων το 1923
Κατηγορία:Ποδοσφαιρικές ομάδες Ισπανίας
Κατηγορία:Γαλικία
Ξιφίας ΙΙ (υποβρύχιο)

Το υποβρύχιο **Ξιφίας ΙΙ** με το χαρακτηρισμό Υ-10 ήταν τύπου "U" πρώην *HMS Untiring*. Ομοίου τύπου υποβρύχιο είναι το Αμφιτρίτη VI. Ναυπηγήθηκε από την εταιρεία Vickers–Armstrongs Ltd. και η κατασκευή του ολοκληρώθηκε στις 21 Νοεμβρίου 1942. Παραχωρήθηκε από το Βρετανικό ναυτικό το 1945 επί δανεισμού. Στις 25 Ιουλίου 1945 παρεδόθη στο Ελληνικό Πολεμικό Ναυτικό. Μαζί με το *Αμφιτρίτη VI* επεστράφη στη Βρετανία στις 29 Μαΐου 1952.

Κατηγορία:Ελληνικά υποβρύχια
Γρανάδα ΚΦ

Η **Γρανάδα ΚΦ** (ισπανικά: *Granada CF*) είναι ποδοσφαιρικός σύλλογος της Ανδαλουσίας στην Ισπανία.

Ιδρύθηκε το 1931 και έχει αγωνιστεί 17 φορές στην Α΄ Εθνική του Ισπανικού πρωταθλήματος ποδοσφαίρου. Έδρα της είναι το *Los Cármenes*, 16.200 θεατών. Καλύτερη θέση που κατέλαβε στην Α΄ Εθνική ήταν η 6η, τις περιόδους 1972 και 1974.

## Τίτλοι
* Πρωτάθλημα Β΄κατηγορίας: 1941, 1957 και 1968
* Πρωτάθλημα Γ΄κατηγορίας: 1983 και 2000

## Παραπομπές


## Εξωτερικοί σύνδεσμοι

* Επίσημη ιστοσελίδα

Γρανάδα
Γρανάδα
Γρανάδα
Κατηγορία:Ιδρύσεις ποδοσφαιρικών ομάδων το 1931

Κατηγορία:Γρανάδα
Ρεάλ Φορτούνα Βίγο

Η **Ρεάλ Φορτούνα** (*Real Club Fortuna de Vigo*) ήταν Ισπανικός ποδοσφαιρικός σύλλογος στην πόλη Βίγο στην Γαλικία της Ισπανίας.

Ιδρύθηκε το 1908. Κατέκτησε 9 φορές το πρωτάθλημα Γαλικίας και διεκδικησε ισάριθμες φορές το Ισπανικό πρωτάθλημα ποδοσφαίρου. Σημειωτέον πως πριν το 1930 το Ισπανικό πρωτάθλημα διεξαγόταν με τις νικήτριες των τοπικών πρωταθλημάτων, όπως γινόταν και στην Ελλάδα πριν το 1960.

Το 1931 συγχωνεύτηκε με την Ρεάλ Βίγο Σπόρτιγκ και δημιουργήθηκε η Θέλτα Βίγο.

## Τίτλοι
* Πρωταθλήματα Γαλικίας :1906, 1907, 1910, 1911, 1912, 1915, 1918, 1921 και 1922.

Κατηγορία:Ποδοσφαιρικές ομάδες Ισπανίας
Κατηγορία:Ιδρύσεις αθλητικών συλλόγων το 1908
Κατηγορία:Ανδαλουσία
Κατηγορία:Ιδρύσεις ποδοσφαιρικών ομάδων το 1908
Κατηγορία:Θέλτα Βίγο
Έλτσε ΚΦ

Η **Έλτσε ΚΦ** (*Elche Club de Fútbol*, συντομ. *Elche CF*) είναι ποδοσφαιρικός σύλλογος στην πόλη της Έλτσε στην Ισπανία.

Ιδρύθηκε το 1923. Έχει αγωνιστεί 24 φορές στην Α΄εθνική του Ισπανικού πρωταθλήματος και 41 φορές στη Β΄εθνική. Έδρα της είναι το Στάδιο Μαρτίνεθ Βαλέρο *(Estadio Martinez Valero)*, χωρητικότητας 38.750 θεατών. Έχει κατακτήσει δύο φορές το πρωτάθλημα στην Β κατηγορία το 1959 και το 2013. Την σεζόν 2014-2015 , αν και τερμάτισε στην 13η θέση εξασφαλίζοντας την παραμονή της , η Ισπανική ομοσπονδία την απέβαλε λόγο χρεών που είχαν συσσωρευθεί. 

## Παραπομπές


## Εξωτερικοί σύνδεσμοι
* 
* Επίσημη ιστοσελίδα

Ελτσε
Ελτσε
Κατηγορία:Ιδρύσεις ποδοσφαιρικών ομάδων το 1923
Βέσα Άλαρε

Ο **Βέσα Άλαρε** (*Vesa Alare*, γεν. 20 Αυγούστου 1941) είναι Φινλανδός τραγουδιστής και συνθέτης.

## Δισκογραφία
* Muistojen polku (1980)
* Kulje kanssani (1982)
* Lallien parhaat (1985)
* Huoleton kulkija (1985)
* Kanssasi kuljen kuutamoon (1988)
* Elämän kultainen lanka (1990)
* Nuoruuden tanssit (1995)
* Kun haaveilla uskallat (1997)
* Tanssilavan luona (2000)
* Yöt illat elokuun (2001)

Κατηγορία:Φινλανδοί τραγουδιστές
Κατηγορία:Φινλανδοί συνθέτες
Αθλέτικ Μπιλμπάο (ποδόσφαιρο γυναικών)

Η **Αθλέτικ Κλουμπ ΕΦΤ** (βασκικά: *Athletic Club Emakumeen Futbol Taldea*) είναι το γυναικείο τμήμα της ποδοσφαιρικής ομάδας της Αθλέτικ Μπιλμπάο.

Ιδρύθηκε το 2002 και έχει κατακτήσει πέντε πρωταθλήματα γυναικών Ισπανίας.

## Τίτλοι
***Πρωτάθλημα Ισπανίας: 5** 
*2003, 2004, 2005, 2007, 2016

## Εξωτερικοί σύνδεσμοι

*Επίσημη ιστοσελίδα

Κατηγορία:Ποδοσφαιρικές ομάδες Ισπανίας
Κατηγορία:Σύλλογοι γυναικείου ποδοσφαίρου
Κατηγορία:Ποδοσφαιρικές ομάδες Χώρας των Βάσκων
Κατηγορία:Ιδρύσεις αθλητικών συλλόγων το 1970
Κατηγορία:Γυναικείο ποδόσφαιρο Ισπανίας
Γυναικες
Κάδιθ ΚΦ

Η **Κάδιθ ΚΦ** (*Cádiz Club de Fútbol*) είναι ισπανικός ποδοσφαιρικός σύλλογος. Ιδρύθηκε το 1910 με χρώματα το κίτρινο και μπλε. Αγωνίζεται στο Γήπεδο *Ραμόν ντε Καρρανθα*, χωρητικότητας 22.000 θεατών. Έχει αγωνιστεί 11 φορές στο πρωτάθλημα Ά εθνικής και 34 στη Β΄ εθνική.

## Παραπομπές


## Εξωτερικοί σύνδεσμοι
* 
* Επίσημη ιστοσελίδα (Ισπανικά)
* Ιστοσελίδα για την Κάδιθ (Αγγλικά)

Κάδιθ
Κάδιθ
Κατηγορία:Ιδρύσεις ποδοσφαιρικών ομάδων το 1910
Πριμέρα Ντιβιζιόν (γυναικών)

Η **Πριμέρα Ντιβιζιόν Γυναικών** (ισπανικά: *Primera División de la Liga de Fútbol Femenino*, γνωστή ως *Superliga Femenina*) αποτελέι την υψηλότερη κατηγορία ποδοσφαίρου γυναικών στην Ισπανία.

## Πρωταθλήτριες
* 1983-84 : Txorierri Neskak Sondika
* 1984-85 : Γκιπούθκοα
* 1985-86 : Κάρμπο Ντεπορτίβο
* 1986-87 : Πορβενίρ
* 1987-88 : Γκιπούθκοα
* 1988-89 : Γκιπούθκοα
* 1989-90 : Πένια Μπαρτσελονίστα Βαρκελώνης
* 1990-91 : Αθλέτικο Βιγια Μαδρίτης
* 1991-92 : Γκιπούθκοα
* 1992-93 : Γκιπούθκοα
* 1993-94 : Βιγιαβέρδε Μαδρίτης
* 1994-95 : Βιγιαβέρδε Μαδρίτης
* 1995-96 : Γκιπούθκοα
* 1996-97 : Γκιπούθκοα
* 1997-98 : Σαν Βιθέντε Βαλένθια
* 1998-99 : Αθλέτικο Μάλαγα
* 1999-00 : Βιγιαβέρδε Μαδρίτης
* 2000-01 : Πουέμπλα
* 2001-02 : Λεβάντε 
* 2002-03 : Αθλέτικ Μπιλμπάο
* 2003-04 : Αθλέτικ Μπιλμπάο
* 2004-05 : Αθλέτικ Μπιλμπάο
* 2005-06 : Εσπανιόλ

## Εξωτερικοί σύνδεσμοι

* Επίσημη ιστοσελίδα

 

Γ
Κατηγορία:Γυναικείο ποδόσφαιρο Ισπανίας
Ουνιόν Ντεπορτίβα Λεβάντε (γυναίκες)

Η **Ουνιόν Ντεπορτίβα Λεβάντε** (*Futbol femenino del Levante Unión Deportiva*) είναι το γυναικείο τμήμα της ποδοσφαιρικής ομάδας της Ισπανίας.
right|thumb|100px
Ιδρύθηκε το 1997 και έχει κατακτήσει ένα πρωτάθλημα Ισπανίας το 2002. Χρώματα έχει το κόκκινο και το μπλε.

## Τίτλοι
* Πρωταθλήματα Ισπανίας: 2002
* Super cup Ισπανίας: 1997, 2000
* Κύπελλα Ισπανίας: 2000, 2001, 2002, 2004, 2005
* Πρωταθλήματα Β΄κατηγορίας: 1997, 1998, 2000, 2001

## Εξωτερικοί σύνδεσμοι

* Επίσημη ιστοσελίδα

Λεβάντε
Λεβαντε
Κατηγορία:Σύλλογοι γυναικείου ποδοσφαίρου
Κατηγορία:Ιδρύσεις ποδοσφαιρικών ομάδων το 1998
Κατηγορία:Γυναικείο ποδόσφαιρο Ισπανίας
γυναικες
Τζο Μακιντάιρ

Ο **Τζόσεφ Μέλρει Μακ Ίντυρ** (, 31 Δεκεμβρίου 1972) είναι Αμερικανός τραγουδιστής, συνθέτης και ηθοποιός. Είναι ευρύτερα γνωστός ως το νεότερο μέλος του συγκροτήματος New kids on the block.

## Καριέρα
Ο Τζο γεννήθηκε στις 31 Δεκεμβρίου 1972 στο Νίντχαμ της Μασαχουσέτης. Είναι ο μικρότερος από τα εννιά αδέλφια της οικογένειας. Σε ηλικία 12 ετών, μπήκε στο συγκρότημα των New kids on the block, αντικαθιστώντας τον Τζέιμι Κέλι. Η αλήθεια είναι πως δυσκολεύτηκε να προσαρμοστεί στο γκρουπ, μιας και οι υπόλοιποι τέσσερις ήταν φίλοι εδώ και χρόνια. Παρ'όλα αυτά, κατάφεραν να γίνουν ένα ιδιαίτερα επιτυχημένο μουσικό σχήμα.

Το 1994, οι New kids on the block διαλύθηκαν και ο Τζο ξεκίνησε την σόλο καριέρα του με τον δίσκο "Stay The Same". Παράλληλα, έπαιξε στην ταινία  *The Fantasticks*, πλάι στην Τζιν Λουίζα Κέλι. Το 1999, τραγούδησε το "Remember Me", τραγούδι που ακουγόταν στην ταινία *Southie*, στην οποία πρωταγωνιστούσε ο πρώην New Kid Ντόνι Γουόλμπεργκ. Το 2001, ο Τζο επέστρεψε στην δισκογραφία με το άλμπουμ "Meet Joe Mac". Από αυτό, ξεχώρισε το τραγούδι "Rain" που έγινε επιτυχία. Συνέχισε όμως, να ασχολείται με την ηθοποιία: την ίδια χρονιά συμμετείχε σε θεατρικές παραστάσεις στο Μπρόντγουει και το 2002 εμφανίστηκε στη δεύτερη σεζόν του επιτυχημένου σίριαλ *Boston Public*. Διαγωνίστηκε επίσης στο ριάλιτι *Dancing With The Stars*, καταλήγοντας τρίτος. Οι δύο τελευταίοι δίσκοι που έβγαλε είναι το "8:09" του 2004, και ο φετινός "Talk To Me", που περιέχει διασκευές.

## Προσωπική ζωή
Ο Τζο παντρεύτηκε στις 9 Αυγούστου 2003, ακριβώς έναν χρόνο μετά την γνωριμία τους. Η Μπάρετ τον βοήθησε πολύ στην δημιουργία των δίσκων του. Εξ´άλλου, ο τίτλος του άλμπουμ του "8:09" αναφέρεται στην ημερομηνία που γνωρίστηκαν, και, αργότερα, παντρεύτηκαν.

## Δισκογραφία
*1998 - "Stay The Same"
*1999 - "Stay The Same" (επανέκδοση)
*2001 - "Μeet Joe Mac"
*2002 - "One Too Many:Live From New York"
*2004 - "8:09"
*2006 - "Talk To Me"

## Θεατρικές Παραστάσεις
*1995 - *Barking Sharks*
*2000-2001 - *Tick, Tick...BOOM!*
*2005 - *Wicked*
*2006 - *Happy Days*

## Κινηματογράφος
*1995 - *Τhe Fantasticks*
*2006 - *On Broadway*

## Παραπομπές


Κατηγορία:Αμερικανοί τραγουδιστές
Κατηγορία:Αμερικανοί ηθοποιοί θεάτρου
Σάμος (αποσαφήνιση)

Το **Σάμος** μπορεί να αναφέρεται στα εξής:

*Σάμος, νησί του Αιγαίου
*Σάμος, πόλη της Σάμου
*Νομός Σάμου, νομός της Ελλάδας
*Σάμος, αρχαίο νησί και ίσως κωμόπολη στην βόρεια Αίγυπτο.
*Σάμος, (Самош) χωριό της Σερβίας
Χαλλούμι

thumb|right|280px|Ψημένο χαλλούμι
Το **χαλλούμι** (κυπριακά: **χαλλούμι**, ΔΦΑ:) είναι γνωστό ευρύτερα στην Ελλάδα ως κυπριακό τυρί, ενώ παρασκευάζεται και παράγεται και σε άλλες περιοχές π.χ. στην Αίγυπτο. Είναι ημίσκληρο τυρί, το οποίο κατασκευάζεται από μείγμα αγελαδινού και αιγοπρόβειου γάλακτος, ή εξ ολοκλήρου από αιγοπρόβειο γάλα και μπορεί να ψηθεί στη σχάρα ή στο τηγάνι. 

Έχει άσπρο χρώμα και σημαντικό χαρακτηριστικό του είναι ότι δεν λιώνει στην υψηλή θερμοκρασία που αναπτύσσεται κατά το ψήσιμό του. 

Στην Κύπρο ήταν ήδη γνωστό πριν από την κατάκτηση της νήσου από τους Τούρκους το 1571. Στον φάκελο που δημοσιεύτηκε στην Επίσημη Εφημερίδα της Δημοκρατίας της Κύπρου, ο δόγης Λεονάρντο Ντονά, ο οποίος έζησε στην Κύπρο, αναφέρεται στο χαλλούμι (*calumi*) σε χειρόγραφο έγγραφο του 1556.
Όσον αφορά την ετυμολογία της λέξης υπάρχουν δύο εκδοχές: α) ότι παράγεται από την αρχαία ελληνική λέξη *ἅλμη* και β) ότι προέρχεται από τα αρχαία αιγυπτιακά μέσω του κοπτικού *ialom*.

Η σημασία του τυριού αυτού στο νησί είναι πολύ μεγάλη ώστε να θεωρείται το κατ' εξοχήν κυπριακό τυροκομικό προϊόν, τόσο εντός της Κύπρου, όσο και στον υπόλοιπο Ελληνισμό και τη Δυτική και Βόρεια Ευρώπη.

## Παραπομπές


## Βιβλιογραφία
* Lenia und Barnim Heiderich: *Zyprisch kochen*. Edition diá, Berlin 1992. ISBN 3-905482-65-7

## Εξωτερικοί σύνδεσμοι
* 
* 

Κατηγορία:Ημίσκληρα τυριά
Κατηγορία:Κυπριακή κουζίνα
Κατηγορία:Τρόφιμα τηγανισμένα
Κατηγορία:Τυριά αγελαδινού γάλακτος
Κατηγορία:Τυριά πρόβειου γάλακτος
Κατηγορία:Τυριά κατσικίσιου γάλακτος
Κατηγορία:Ελληνικά τυριά